CELEX: E2014J0018
Language: et
Date: 2014-12-10 00:00:00
Title: Kohtu otsus, 10. detsember 2014, kohtuasjas E-18/14 – Wow air ehf. vs. Islandi konkurentsiamet (Samkeppniseftirlitið), Isavia ohf. ja Icelandair ehf. (Määrus (EMÜ) nr 95/93 – Teenindusaegade jaotamine EMP lennujaamades– Konkurentsiasutuste sekkumine – Kiirendatud menetlus)

4.6.2015   
            
            
               ET
            
            
               Euroopa Liidu Teataja
            
            
               C 183/9
            
         KOHTU OTSUS,
   10. detsember 2014,
   kohtuasjas E-18/14
   Wow air ehf. vs. Islandi konkurentsiamet (Samkeppniseftirlitið), Isavia ohf. ja Icelandair ehf.
   (Määrus (EMÜ) nr 95/93 – Teenindusaegade jaotamine EMP lennujaamades– Konkurentsiasutuste sekkumine – Kiirendatud menetlus)
   (2015/C 183/10)
   Kohtuasjas E-18/14 Wow air ehf. vs. Islandi konkurentsiamet (Samkeppniseftirlitið), Isavia ohf. ja Icelandair ehf. on Reykjavíki piirkonnakohus (Héraðsdómur Reykjavíkur) esitanud kohtule järelevalveameti ja kohtu asutamise kohta sõlmitud EFTA riikide lepingu artikli 34 alusel TAOTLUSE seoses nõukogu 18. jaanuari 1993. aasta määruse (EMÜ) nr 95/93 (ühenduse lennujaamades teenindusaegade jaotamise ühiste eeskirjade kohta) tõlgendamisega. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 10. detsembril 2014 otsuse, mille resolutiivosa on järgmine:
   
               1.
            
            
               Määruse (EMÜ) nr 95/93 artikli 4 lõikes 1 on sätestatud, et EMP riik nimetab pärast artiklis nimetatud pooltega konsulteerimist pädeva füüsilise või juriidilise isiku lennujaama koordinaatoriks. Määruse (EMÜ) nr 95/93 artikli 4 lõikes 2 on sätestatud, et lennuoperatsioone koordineeriva lennujaama koordinaator on juriidiliselt ja faktiliselt sõltumatu ning funktsionaalselt kõikidest huvitatud osapooltest eraldatud. Kui need tingimused on täidetud, on EMP riikidel õigus koordinaatori staatus ise kindlaks määrata. Kõnealuste asjaolude alusel peab EMP riigi kohus tegema vastavad järeldused määruse (EMÜ) nr 95/93 täitmise tagamiseks.
            
         
               2.
            
            
               Määruse (EMÜ) nr 95/93 artikli 11 lõikes 1 sätestatud kaebuste esitamise menetlus ei ole kohustuslik. Seepärast ei välista see menetlus võimalust, et konkurentsiõiguse kaalutlustel põhinevaid kaebusi võib esitada otse riiklikule konkurentsiasutusele.
            
         
               3.
            
            
               Määruse (EMÜ) nr 95/93 artikli 8b kohaselt võivad konkurentsi ergutamiseks antud ametivõimude suunised teenindusaegade jaotamise kohta olla suunatud lennuettevõtjatele, kuid neid ei tohi suunata koordinaatorile. Ka ei ole vaja anda suuniseid lennujaama juhtorganile. Erinevalt teenindusaegade esmasest jaotamisest, mille eest vastutab üksnes koordinaator, ei keelata määrusega (EMÜ) nr 95/93 teenindusaegade ülekandmist pärast teenindusaegade jaotamist, kui see on konkurentsiõigusest tulenevalt vajalik. Seega võivad EMP riigi konkurentsiasutused anda asjaomastele ettevõtjatele juhiseid, kui sellist õiguskaitsevahendit peetakse kohaldatava siseriikliku või EMP konkurentsiõiguse raames vajalikuks.